Ilmoita remontista isännöintiyritykseen

Hyvin suunniteltu remontti takaa onnistuneen lopputuloksen. Osakkaan on ilmoitettava joitain poikkeuksia lukuun ottamatta remontista kirjallisesti taloyhtiölle.Käytännössä ilmoitus tehdään isännöintiyritykselle. Remontin saa aloittaa vasta, kun siihen on lupa taloyhtiöltä.

Näistä remonteista on ilmoitettava aina:

1. Lattiapinnoitteen vaihtaminen toiseen materiaaliin (parketin tai laminaatin asennus).
2. WC:n, kylpyhuoneen ja saunan (lauteita lukuun ottamatta) pinnoitteiden ja kalusteidenkorjaaminen, uusiminen tai poistaminen, jos työ vaikuttaa vesieristykseen, vesi- tai sähköjohtoihin tai viemäröintiin.
3. Veden katkaisemista edellyttävä työ, kuten putkien, viemäreiden, hanojen tai wc-istuimen vaihtaminen ja asentaminen.
4. Viemäri-, käyttövesi-, sähkö-, lämmitys- ja ilmanvaihtoperusjärjestelmiin liittyvien laitteidenasentaminen, muuttaminen ja poistaminen, jos laite vaikuttaa järjestelmän toimintaan.
5. Pesukoneen tai astianpesukoneen asentaminen, jos koneen vesi- ja viemäriletkulle tai sähköjohdolle ei ole valmista liitäntää.
6. Kiinteiden sähköjohtojen vaihtaminen, asentaminen ja poistaminen.
7. Muutokset kantaviin väliseiniin, jos muutokset voivat vaikuttaa rakenteeseen, kuten kantavuuteen tai eristävyyteen.
8. Kevyen väliseinän purkaminen, siirtäminen tai rakentaminen, jos seinän sisällä on esimerkiksi sähköjohtoja, tietoliikennekaapeleita tai vesijohtoja.
9. Huoneiston ulko-oven lukituksen, postiluukun ja rakenteen kuten ovisilmän sekä huoneiston ulkopuolelle näkyvän pinnoitteen muuttaminen.
10. Väliovien uusiminen siten, että oven alla oleva ilmarako tukitaan, mikä vaikuttaa huoneistonilmanvaihtoon.

Ilmoita pienistäkin remonteista naapureille, jos niistä aiheutuu ääntä tai muuta häiriötä. Työskentele mieluiten arkisin klo 8.00 – 18.00 välisenä aikana.

**Lisätiedot**

Lisätietoja oman taloyhtiösi käytännöistä saat omalta isännöitsijältäsi.